A házigazda nagyon türelmesen várt minket, pedig a busz transzfer miatt késésben voltunk a megbeszélt időponthoz képest. Érkezésünk után sok hasznos tanáccsal látott el bennünket, megmutatta, hol tudunk a közelben jó áron finomat enni-inni, hogyan érdemes a város különböző részeit megközelíteni. A kint tartózkodásunk alatt végig elérhető volt, és nagyon kedvesen segített bármiben, amiben csak szükségünk volt rá. A szállás remek, szép és tiszta, jól felszerelt, az internet és minden elektromos eszköz működőképes.
A lakás elhelyezkedése kedvező, közlekedési eszközökkel hamar el lehet érni a főbb nevezetességeket, de akár gyalog is érdemes elindulni. A lakáshoz közel esik kávézó/pékség, étterem, fagyizó, illetve reggelente piac is működik a szomszédos utcában, tehát nem kell messzire menni például egy jó reggeliért.
Mindent összevetve mindenkinek csak ajánlani tudom ezt a remek szálláshelyet!